14. ΝΟΜΟΘΕΤ.ΔΙΑΤΑΓΜΑ υπ’ αριθ. 2157 της 5/23 Φεβρ. 1943 (ΦΕΚ Α΄ 41) Περί τροποποιήσεως και συμπληρώσεως του Α.Ν. 2039/1939. Εκυρώθη εξ υπαρχής δια της υπ’ αριθ. 315/1946 πραξ. Υπ. Συμβ. (ΦΕΚ Α΄ 188). Άρθρ.1-11.(Τροποποιούνται τα άρθρ. 23, 66, 70, 72, 74, 86, 94, 100, 102, 125 και 126 του Α.Ν. 2039/1939). ΄Αρθρ.23.-Η ισχύς των διατάξεων του παρόντος Νόμου ανατρέχει από της ενάρξεως της ισχύος του υπ’ αριθ. 2039/1939 Α.Νόμου, εξαιρέσει των διατάξεων περί ων άλλως εν αυτώ ώρισται. Άρθρ.12.-Αι αποδοχαί υπαλλήλων και υπηρετών κοινωφελών Ιδρυμάτων διεπομένων υπό του Α.Ν. 2039/1939, ων τα έσοδα προκύπτουσιν αποκλειστικώς εκ περιουσιών, περιελθουσών αυτοίς εκ κληρονομίας, κληροδοσίας και δωρεάς, καθορίζονται εφεξής δια κοινής αποφάσεως, του επί των Οικονομικών Υπουργού ως και του εκ του σκοπού αρμοδίου τοιούτου μετά γνωμοδότησιν της υπό του άρθρ. 101 του αυτού Νόμου προβλεπομένης Επιτροπής λαμβανομένων υπ’όψει των Οικονομικών των Ιδρυμάτων τούτων. Καθ’ όμοιον τρόπον ορίζονται και τα χρονικά όρια πληρωμής των αποδοχών των ανωτέρω υπαλλήλων και υπηρετών. Άρθρ.13-14.(Ερμηνεύονται τα άρθρ. 79, 70, 72 και 94 του Α.Ν. 2039/1939). Άρθρ.15.-1.Αι διατάξεις του άρθρ. 45 γ΄ του υπ’ αριθ. 1519/1942 Ν.Δ/τος «περί ρυθμίσεως μισθώσεως ακινήτων» ως τούτο προσετέθη δια του άρθρ. 9 του υπ’ αριθ. 1824/1942 Ν.Δ/τος δεν έχουσιν εφαρμογήν επί ακινήτων φιλανθρωπικών και κοινωφελών εν γένει Ιδρυμάτων και σκοπών εκμισθουμένων είτε δι’ απ’ ευθείας συμβάσεως είτε κατόπιν δημοπρασίας συμφώνως προς τας διατάξεις του υπ’ αριθ. 2039/1939 Α.Νόμου και του προς εκτέλεσιν τούτου εκδοθέντος Β.Δ/τος της 30 Νοεμ./4 Δεκ. 1939 «περί του τρόπου εκποιήσεως κινητών και ακινήτων και εκμισθώσεως ακινήτων καταλειπομένων κατά κληρονομίαν κληροδοσίαν ή δωρεάν εις το Κράτος και υπέρ κοινωφελών σκοπών ως και των ανηκόντων εις κοινωφελή ιδρύματα και περιουσίας» ως τούτο ετροποποιήθη και συνεπληρώθη δια του από 15/31 Δεκ. 1941 Κ.Δ/τος. 2.Η ισχύς της προηγουμένης παραγράφου ανατρέχει από του χρόνου της ενάρξεως της ισχύος του Ν.Δ. 1519/1942. Άρθρ.16.-(Ερμηνεύονται τα άρθρ. 36, 37, 69, 70 και 73 Α.Ν. 2039/1939). Άρθρ.17.-Ο υπ’ αριθ. 1879/1939 Α.Νόμος «περί εκποιήσεως ακινήτων της εν Πάτραις Τριαντείου Επαγγελματικής και Βιομηχανικής Σχολής» καταργείται αφ’ ης ίσχυσεν. Άρθρ.18-20.(Τροποποιούνται τα άρθρ. 27, 30 και 32 Ν.Δ. 1467/1942, άτινα περιελήφθησαν εις το Κ.Δ. 17 Μαΐου/8 Ιουν. 1944 περί κωδικοποιήσεως των περί των δημοτικών και κοινοτικών αγαθοεργών ιδρυμάτων διατάξεων, τόμ. 3 σελ. 248). Άρθρ.21-22.(Προστίθενται παράγραφοι εις τα άρθρ. 8 και 19 Ν.Δ. 1195/1942 περί παραγραφής υπέρ του Δημοσίου καταθέσεων παρά Τραπέζαις κλπ. τόμ. 12 σελ. 88). 